**Naziv i adresa Naručitelja: Grad Drniš, Trg kralja Tomislava 1, 22320 Drniš**

**Predmet nabave:** Poziv na dostavu ponuda za nabavu uslugeizrade Modela za bolje upravljanje i održivo korištenje prirodnih resursa područja kanjona rijeke Čikole

**DIO A: Upute ponuditeljima**

1. **INFORMACIJE O PODNOŠENJU PONUDE**

Nabava usluga provodi se u okviru provedbe projekta „ADRIATIC CANYONING: Adriatic Canyons Adventure Tours“.

**Predmet nabave:** Uslugaizrade Modela za bolje upravljanje i održivo korištenje prirodnih resursa područja kanjona rijeke Čikole

* 1. **O projektu**

Projekt „ADRIATIC CANYONIG – Adriatic Canyons Adventure Tours“ financiran je iz INTERREG IPA Programa prekogranične suradnje Hrvatska – Bosna i Hercegovina – Crna Gora 2014. - 2020., u sklopu njegove treće prioritetne osi „Unaprjeđenje razvoja turizma i očuvanje kulturne i prirodne baštine”. Ukupna vrijednost mu je 1.879.251,32 EUR, od čega je sufinanciranje iz EU sredstava 1.597.363,59 EUR odnosno 85%. Projekt koji se provodi na teritoriju tri države s provedbom je počeo 1. srpnja, a trajati će 30 mjeseci, odnosno do 31. prosinca 2019. godine.

Nositelj projekta je Grad Široki Brijeg, a partneri su Općina Grude (BiH), Grad Drniš, Grad Obrovac, Razvojna agencija Zadarske županije ZADRA NOVA (Hrvatska) i Agencija za izgradnju i razvoj Herceg Novog (Crna Gora).

Cilj projekta je jačanje socijalnog, gospodarskog i teritorijalnog razvoja prekograničnog područja između Hrvatske, BiH i Crne Gore kroz jačanje i diversifikaciju turističke ponude u jadranskom zaleđu. Tome će se pridonijeti i kroz izradu Zajedničkog modela za bolje upravljanje i održivo korištenje prirodnih resursa koji će omogućiti bolje upravljanje i održivo korištenje prirodne i kulturne baštine. Njime se želi potaknuti razvoj aktivnog turizma na sljedećim lokacijama: Zrmanja i Čikola u Hrvatskoj, Peć Mlini i Borak u BiH te Orjen i Vrbanj u Crnoj Gori. Uređenjem male turističke infrastrukture, navedene destinacije jadranskog zaleđa postat će prepoznatljive kao outdoor odredišta, koja će, osim što će nadopuniti ponudu turistima koji posjećuju jadransku obalu, i sama se pozicionirati na turističkom tržištu kao prepoznatljive lokacije aktivnog turizma s novim atraktivnim turističkim sadržajima, usmjerenim ciljanim turističkim skupinama željnim aktivnog i adrenalinskog odmora.

Do sada za navedena projektna područja u sve tri države nisu doneseni adekvatni dokumenti, odnosno oni koji postoje nisu razrađeni na način da se pridonese održivom upravljanju prirodnom baštinom. Upravo će se razvojem, odnosno izradom modela za bolje upravljanje i održivo korištenje prirodnih resursa pridonijeti održivom korištenju prirodne baštine projektnih područja.

Naime, potrebno je izraditi pojedinačne modele za bolje upravljanje i održivo korištenje prirodnih resursa projektnih područja (ukupno pet) te Zajednički model za bolje upravljanje i održivo korištenje

prirodnih resursa. Navedene pojedinačne modele po završetku projekta partneri će moći koristiti kao alat i smjernice za upravljanje lokacijama, a zajednički model biti će primjenjiv i na ostala područja u kojima je mogući razvoj aktivnog turizma.

Ciljne skupine projekta su:

• lokalne vlasti, pružatelji infrastrukturnih usluga,

• interesne skupine, nevladine organizacije i privatni sektor (MSP) iz domene turizma,

• opća javnost, turisti.

* 1. **Rok za podnošenje ponuda**

Sve ponude moraju biti dostavljene do **19. prosinca 2017. godine, do 12:00 sati,** kako bi bile prihvatljive.

Ponude koje se zaprime nakon navedenog roka za dostavu ponuda će biti automatski odbačene.

* 1. **Način podnošenja ponuda**

Ponuda se mora predati putem e-pošte na adresu [ivana.sucic@drnis.hr](mailto:ivana.sucic@drnis.hr) i na tina.bacic@drnis.hr.

Ponuditelj mora dostaviti u privitku e-pošte:

* **Pečatiranu (ako je primjenjivo) i potpisanu ponudu na propisanom obrascu** (DIO B – Obrazac ponude), u skeniranoj verziji originala,

**Pečatiran (ako je primjenjivo) i potpisan popunjeni obrazac Popis izvršenih ugovora ključnog stručnjaka** (DIO C), u skeniranoj verziji originala te skenirane originalne dokaze o izvršenju: potvrde poslodavca da je imenovani stručnjak izvršio navedeni ugovoreni posao ili ugovor o izvršenju posla, koji se odnosio na iste ili srodne poslove predmetu nabave.

* **Presliku dokaza o registraciji** **(ako je primjenjivo**) kojim se dokazuje da ima registriranu djelatnost sukladno predmetu nabave.

Ponude koje nisu dostavljene u skladu s navedenim neće biti prihvatljive.

Poruka e-pošte mora jasno sadržavati sljedeće:

* **Predmet nabave** (u subjektu e-pošte): Usluga izrade Modela za bolje upravljanje i održivo korištenje prirodnih resursa područja kanjona rijeke Čikole
* **Naziv i adresa Ponuditelja** (u tekstu e-pošte)

1. **OPIS PREDMETA NABAVE**

Od ponuditelja se traži isporuka sljedećih usluga:

Izrada Modela za bolje upravljanje i održivo korištenje prirodnih resursa područja kanjona rijeke Čikole

|  |  |  |
| --- | --- | --- |
| **Naziv** | **Opis** | |
| Izrada Modela za bolje upravljanje i održivo korištenje prirodnih resursa područja kanjona rijeke Čikole | Model za bolje upravljanje i održivo korištenje prirodnih resursa, koji je vezan uz projektno područje kanjona rijeke Čikole, a koji će poslužiti i kao input za izradu Zajedničkog modela.  Pružatelj usluge treba, u dogovoru s naručiteljem i projektnim timom obaviti sljedeće zadatke:   * Izrada prvog nacrta Modela za bolje upravljanje i održivo korištenje prirodnih resursa područja kanjona rijeke Čikole; * Izrada finalne verzije Modela za bolje upravljanje i održivo korištenje prirodnih resursa područja kanjona rijeke Čikole . | |
| Očekivani rezultati:   * održana dva radna sastanka radne skupine; * izrađen prvi nacrt Modela za bolje upravljanje i održivo korištenje prirodnih resursa područja kanjona rijeke Čikole; * izrađena finalna verzija Modela za bolje upravljanje i održivo korištenje prirodnih resursa područja kanjona rijeke Čikole | |

Prilikom izrade Modela za bolje upravljanje i održivo korištenje prirodnih resursa, koji je vezan uz projektno područje kanjona rijeke Čikole potrebno se pridržavati predložene metodologije i vremenskog plana izrade pojedinačnog modela.

Valjanost ponude je 120 dana od dana podnošenja.

Rok izvršenja usluga je 31. kolovoza 2018. godine.

1. **KRITERIJI ZA ODABIR**

Evaluacijski tim ocijenit će sve pristigle ponude te će odabrati ponudu **s najboljim omjerom cijene i kvalitete ponude** rukovodeći se sljedećim kriterijima:

* Iskustvo ključnog stručnjaka - najviše 70 bodova
* Cijena - najviše 30 bodova

Ponude će biti ocijenjene temeljem sljedećih kriterija:

|  |  |  |
| --- | --- | --- |
| **R. br.** | **Kriterij ocjenjivanja** | **Broj bodova** |
| 1. | **Iskustvo ključnog stručnjaka**  **(IKS)**  Naručitelj kao prvi kriterij odredio iskustvo ključnog stručnjaka koji će biti uključen u provedbu Ugovora (kao voditelj izrade predmeta nabave). Ovaj kriterij odnosi se na broj izrađenih dokumenata koji se odnose na upravljanje prirodnom baštinom te razvoj turizma u kojima je ključni stručnjak sudjelovao kao voditelj ili kao dio tima za izradu dokumenta.  Kao dokaz navoda za kriterij ponuditelji su dužni u ponudi dostaviti obrazac C Popis izvršenih ugovora ključnog stručnjaka te dokaz o izvršenju: potvrdu poslodavca da je imenovani stručnjak izvršio navedeni ugovoreni posao ili ugovor o izvršenju posla, koji se odnosio na slične ili iste predmetu nabave.  Maksimalni broj bodova za ovaj kriterij iznosi 70.  1 izvršen ugovor – 30 bodova  2-3 izvršenih ugovora – 50 bodova  **4 i više od 4 izvršena ugovora – 70 bodova** | Max 70 |
| 3. | **Cijena ponude**  **(FP)**  Maksimalan broj bodova koje Ponuditelj može ostvariti u okviru kriterija cijene ponude je 30 bodova. Maksimalan broj bodova dodijelit će se ponudi s najnižom cijenom, ostale ponude se određuju pomoću formule:  FP = (Ymin/YP) x 30  Pri čemu su:  FP – financijska ponuda  YP – cijena iz promatrane ponude  Ymin – najniža cijena (iz ponude koja ima najmanju ponuđenu cijenu)  **Maksimalni broj bodova za ovaj kriterij iznosi 30.** | Max 30 |
|  | **Ukupan broj bodova** | **100** |

**Ukupna vrijednost ponude (U) izračunava se prema sljedećoj formuli:**

**U = IKS + FP**

Najpovoljnija ponuda je ona ponuda koja između valjanih ponuda, nakon bodovanja ostvari najveći broj bodova.

U slučaju da dvije ili više ponuda ostvare jednaki broj bodova, odabrat će se ponuda koja je zaprimljena ranije.

Ponuđeni ključni stručnjak se ne može mijenjati tijekom provedbe usluga izrade Modela za bolje upravljanje i održivo korištenje prirodnih resursa područja kanjona rijeke Čikole osim u slučajevima na koje ponuditelj nema utjecaja, kao što su bolest ili viša sila. U slučaju da se ključni stručnjak mora zamijeniti tijekom provedbe predmeta nabave zamjensko osoblje mora ispunjavati uvjete postavljenih Uputa ponuditeljima.

1. **KOMUNIKACIJA I RAZMJENA INFORMACIJA IZMEĐU NARUČITELJA I PONUDITELJA**

Za sve dodatne informacije u svezi ovog postupka nabave upiti se mogu poslati do 19. prosinca 2017. godine u 12:00 sati na email: [ivana.sucic@drnis.hr](mailto:ivana.sucic@drnis.hr) ili [tina.bacic@drnis.hr](mailto:tina.bacic@drnis.hr).

Pisanu obavijest o rezultatima nabave Naručitelj će dostaviti svim ponuditeljima u roku od 8 dana od dana isteka roka za dostavu ponuda.

1. **DODATNE INFORMACIJE**

**Procijenjena vrijednost nabave** je **14.400,00 kn** (bez PDV-a), odnosno **18.000,00 kn** (s PDV-om).

Ponuda koja je iznad procijenjene vrijednosti nabave bit će odbijena.

U cijenu ponude bez poreza na dodanu vrijednost moraju biti uračunati svi troškovi ponuditelja u vezi s izvršenjem ugovora (odnosno bruto II vrijednost ugovora), kao i popusti Ponuditelja.

Naručitelj nije u sustavu PDV-a te uspoređuje cijene ponuda s PDV-om.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u obrascu ponude (dio B), na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

Ponuditelj može u roku za dostavu ponude izmijeniti svoju ponudu ili od nje odustati. Ako Ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Izmijenjena ponuda, smatra se novom ponudom te mora sadržavati sve dijelove, uvjete i zahtjeve propisane ovim Uputama ponuditeljima.

Ponuda koja je iznad procijenjene vrijednosti nabave neće biti prihvatljiva te neće biti upućena u daljnji postupak dodjele.